Versenyszabályzat

**IV. INNOVÁCIÓS CSAPATVERSENY**

**VERSENYSZABÁLYZAT**

**I. JELENTKEZÉSI ELVÁRÁSOK**

**Az innováció témaköre:** elsősorban gépészeti, villamosmérnöki, számítástechnikai, kertészeti, mezőgazdasági termékek és szolgáltatások de a versenyen indulhatnak olyan marketing, közkapcsolati, közegészségügyi szolgáltatásokra vonatkozó innovációs ötletek, amelyek műszaki fejlesztést is igényelnek

**Résztvevők:** 3-6 fős csapatok versenyeznek. Ezekben legalább egy mérnöki szakos és legalább egy nem mérnöki szakos hallgató (elsősorban kommunikáció, marketing, menedzsment esetleg közigazgatási szakról, de a verseny bárkinek nyitott) méretteti meg magát

**Elbírálási szempontok:**

* + innovációs szint (eredetiség) 25%
  + műszaki megvalósíthatóság 25%
  + promóciós stratégia (marketing koncepció) 20%
  + profitabilitás 30%

A versenyen nem lehet mások által fejlesztett termékkel/szolgáltatással indulni.

**A terv korlátai:**

1. költségkorlát: max 100.000€ (beruházási, műkődési és promociós költségekkel együtt). Különleges és előzetes engedéllyel a zsűri enyhe átlépést engedéllyezhet, errttől a többi csapatot is értesíteni kell)

2. időkorlát: a piacra való bevezetés határideje max. 18 hónap

3. területi korlát: a termék piaca lehetőleg a hazai piac (ezen belül az erdélyi piac). A felső határ tárgyiasult termékek esetében Románia, műszaki szolgáltatások esetében a román és a magyar piac, szoftveres alkalmazások esetén Kelet-Európa.

4. részvételi korlát: egy hallgató csak egy csapatban vehet részt

**Kérdésekkel** a következő oktatókhoz lehet fordulni:

• Bakos Levente – GMT

• Bálint János – KMT

• Fülöp Otília – ATT

• Antal Margit – MIT

• Imre Attila - ANYT

• Kutasi Nimród – VMT

**Határidők:**

* december 10. és 17. között : jelentkezés (egyénileg, szakértői csoportként, csapatként)
* január 18. 14 órától INNOVER Nap: felkészítő előadások, szakértő-börze és konzultáció (a csapatok, szakértői csoportok hiányzó csapattagokat toborozhatnak)
* február 20.: egyoldalas összefoglaló beadása (elektronikusan, 1 oldal magyarul vagy angolul vagy románul)
* február 23.: előzsűrizés eredménye
* február 28.: üzleti tervek beadása
* március 4.: versenynap – csapatok bemutatói

**Jelentkezés:** bakos@ms.sapientia.ro, tel.: 0721208954

**Jelentkezési határidő:** 2021. december 17., 14 óra.

Jelentkezési lap és útmutató: ms.sapientia.ro

A pályázók üzleti tervükhöz fűződő minden joga fennmarad.

**II. VERSENYSZABÁLYOK**

1. Az üzleti terv a jelentkező/jelentkező csapat egyéni munkája kell, hogy legyen. A hallgatók a versenyre való felkészülésben szakmai segítséget kaphatnak úgy az egyetemen okatóktól, mint bármilyen más szakembertől. A formai követelmények betartására vonatkozóan, illetve a költségvetési terv elkészítésében a Sapientia Marosvásárhelyi Karán 3 alkalommal konzultációs tevékenység zajlik, amelyen nem kötelező részt venni.

2. Az üzleti terv elgondolásainak egy profitorientált vállalkozás létrehozására kell irányulnia.

3 Amennyiben a versenybe 10-nél több üzleti terv kerül benevezésre, akkor a benyújtott összefoglalók (leadási határidő 2021. január 9) alapján előzsűrizés dönti el, hogy mely 10 üzleti terv mérettetheti meg magát a prezentálás során.

4. A csapatokat két (műszakis és nem műszakis) szakértői csoport alkotja, mely 1-3 főből áll. Ennek alapján egy csapatnak max. 6 tagja lehet, de minimum 3 főt kell számlálnia. A két szakértői csoportnak le kell fednie a következő funkciókat: innovációs funkció (ötletgazda), megvalósítási funkció (műszaki tervező, szoftveres), kommunikációs funkció (PR-es, marketinges), gazdasági funkció (költségvetés tervező). Egy csapatban több egyetemről és karról is lehetnek hallgatók. Jelentkezni lehet, egyénileg vagy teljes csapatként. Az egyéni módon jelentkező hallgatókat, illetve a hiányos csapatokat, segítik a szervezők, hogy új csapattagokkal kiegészülve versenyre alkalmas csapatot alkossanak.

5. Az előzsűri minimum négytagú, a Marosvásárhelyi Kar tanszékeinek képviselőjéből áll. Amennyiben a versenyen más karok illetve más egyetemek hallgatói is részt vesznek, a zsűriben helyet kaphatnak ezen intézményekben oktató kollegák is. (legalább 5 résztvevő után)

6. Az előzsűri a döntését 2021. január 17.-ig köteles meghozni, eredményeit a jelentkező csapatok által megadott kapcsolattartásra szolgáló e-mail címekre eljuttatni.

7. A szóbeli fordulóba került jelentkezőket a szervezők e-mailben értesítik. A szóbeli fordulóban a csapatok sorrendje sorsolással dől el, minden jelentkezőnek/csapatnak 15 perc áll rendelkezésére üzleti tervének ismertetésére.

8. A jelenlévő közönség az üzleti tervhez tetszés szerinti kérdéseket, észrevételeket, megjegyzéseket fűzhet. A versenyben résztvevő nem intézhet kérdéseket, nem fűzhet megjegyzéseket és észrevételeket más jelentkező/csapat üzleti tervéhez.

9. A zsűri összetétele a Marosvásárhelyi Kar dékánjával egyeztetve kerül meghatározásra. Az előzsűriben való tagság nem zárja ki a zsűriben való munkavégzést. A zsűri tagjai üzleti tapasztalatokkal rendelkező oktatók.

10. Értékelési kritériumok az üzleti terv esetében:

a) kreatív, egyedi elemek, innovativitás mértéke

b.) profitpotenciál megléte, értékteremtés

c) fenntarthatóság, megalapozottság, számszerűsítés

d) valóságtartalom, realitás

e) részletezettség mértéke

f) követelmények betartása

11. Értékelési kritériumok a prezentáció esetében:

a) az információátadás minősége

b) a prezentáció logikai felépítése

c) határozottság, meggyőzőképesség

d.) on-line és papíralapú megjelenítés

e) minőségi kivitelezés

f) rendelkezésre álló idő kihasználása

g) reagálási képesség

12. A pályázatok a következő dokumentumokat kell tartalmazzák:

- vezetői összegző

- műszaki leírás (látványterv, műkődési elv, műkődési koncepció)

- Költségvetési terv (minta letölthető az ms.sapientia.ro oldalról)

- Marketing és kommunikációs terv (formai elvárások az ms.sapientia.ro oldalon)

- prezentációs mappa + online megjelenés (egy nem publikus Facebook oldal vagy weboldal)

13. Bármilyen nem szabályozott kérdésben a szervezők illetékesek dönteni.